
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΠΡΟΤΟ _ Αρ. Φύλλου 130 

20 Ιουνιδυ 1995 


ΠΕ ΡΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

225 θέσπιση παροχών επιδοτούμενου παραθερισμοϋ 
στους συνταξιούχους κυρίας ασφάλισης του Τα¬ 
μείου Νομικών, που δεν λαμβάνουν σύνταξη από 


άλλο φορέα. 1 

226 Μετονομααία του Γεωργικού Πανεπιστημίου Αθη¬ 
νών ... 2 


227 Καθορισμός διάρκειας φοίτησης τμημάτων των 

Τεχνολογικών Εκπαιδευτικών Ιδρυμάτων (Τ.Ε.Ι.) 
καθώς και περιεχομένου σπουδών του τμήματος 
Ανθοκομίας - Αρχιτεκτονικής τοπίου της Σχολής 
Τεχνολογίας Γεωπονίας. 3 

228 Διακριτικά των στολών του Ιπτάμενου Στρατιωτι¬ 
κού Προσωπικού του Λιμενικού Σώματος . 4 

229 Ναυτικοί πράκτορες . 5 

ΠΡΟΕΔΡ ΙΚΑ ΔΙΑΤΑ ΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 225 
θέσπιση παροχών επιδοτούμενου παραθερισμού στους 
συνταξιούχους κυρίας ασφάλισης του Ταμείου Νομι¬ 
κών, που δεν λαμβάνουν σύνταξη από άλλο φορέα. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τη διάταξη του άρθρου 5 παρ. 3 του Ν. 2042/1992 
«Αύξηση των συντάξεων και άλλες ασφαλιστικές διατά¬ 
ξεις» (Α' 75). 

2. Τις διατάξεις του άρθρου 29Α του Ν. 1558/1985 
«Κυβέρνηση και Κυβερνητικά όργανα» (Α 137) όπως προ¬ 
στέθηκαν με τις διατάξεις του άρθρου 27 του Ν. 2081/ 
1992 (Α’ 154), 

3. Την 2024/26.10.93 απόφαση του Πρωθυπουργού 
«Ανάθεση αρμοδιοτήτων στον Υφυπουργό Υγείας, Πρό¬ 
νοιας και Κοινωνικών Ασφαλίσεων Φοίβο Ιωαννίδη» (833 

Β). 

4. Τη γνώμη του Δ.Σ. του Ταμείου Νομικών που διατυ¬ 
πώθηκε κατά την αρ. 3735/2.11.1994 συνεδρίασή του. 

5. Τη γνώμη του Συμβουλίου Κοινωνικής Ασφάλειας 
που διατυπώθηκε κατά τη 65π/22.3.95 συνεδρίασή του. 

6. Το γεγονός ότι από τις διατάξεις του παρόντος, δεν 
προκαλείται επιβάρυνση του Κρατικού Προϋπολογισμού, 
ενώ προκαλείται επιβάρυνση ετήσια στο Ταμείο Νομικών 
εξήντα εκατομμυρίων (60.000.000) δρχ. περίπου, η οποία 


θα καλυφθεί, για το τρέχον έτος, από την εγγραφείσα πί¬ 
στωση στον προϋπολογισμό του έτους 1995 με Κ.Α. 
2639. 

7. Την αριθ. 308/1995 γνωμοδότηση του Συμβουλίου 
της Επικρατείας, μετά από πρόταση του Υφυπουργού 
Υγείας, Πρόνοιας και Κοινωνικών Ασφαλίσεων, αποφασί¬ 
ζουμε: 

Αρθρο 1 

Στο τέλος του άρθρου 3 του Ν.Δ. 4114/1960 (Α 164), 
προστίθεται εδάφιο «γ) που έχει ως εξής: 

«γ» Η εφαρμογή προγράμματος επιδοτούμενου παρα- 
θερισμού, με αντικείμενο, την παροχή σε συνταξιούχους 
κυρίας ασφάλισης, που δεν λαμβάνουν σύνταξη απά άλλο 
φορέα, και στους συζύγους των, σε αριθμό, μέχρι και χι- 
λίων πεντακοσίων (1.500) ατόμων, κάθε έτος, εκ περιτρο¬ 
πής, της δυνατότητας μετάβασης και φιλοξενίας, σε Ελ¬ 
ληνικά τουριστικά θέρετρα ή λουτροπόλεις της επιλογής 
τους, επί μία εβδομάδα και με δαπάνες, καλυπτόμενες 
κατά ποσοστό 80% απά το Ταμείο και κατά ποσοστό 20% 
από τους εντασσομένους στο πρόγραμμα. 

Η επιλογή, κάθε έτος, των προσώπων που εντάσσονται 
στο πρόγραμμα, γίνεται κατόπιν αιτήσεώς τους, με κριτή¬ 
ριο τον μεγαλύτερο χρόνο που διατελοϋν συνταξιούχοι. 

Αποκλείεται η συμμετοχή προσώπων που διατελούν συ¬ 
νταξιούχοι με μικρότερο χρόνο, εφόσον εκκρεμούν αιτή¬ 
σεις προσώπων, που διατελούν συνταξιούχοι για μεγαλύ¬ 
τερο χρόνο, καθώς και η επιλογή του αυτού προσώπου για 
δεύτερη ή πολλοστή φορά, εφόσον εκκρεμούν αιτήσεις 
προσώπων που δεν έχουν συμμετάσχει στο πρόγραμμα, ή 
έχουν συμμετάσχει λιγότερες φορές. 

Με υπουργική απόφαση, εκδιδόμενη μέχρι της 15ης 
Μαρτίου κάθε έτους, κατόπιν προηγουμένης γνώμης του 
Διοικητικού Συμβουλίου του Ταμείου, καθορίζεται ο αριθ¬ 
μός των προσώπων που εντάσσονται στο πρόγραμμα, για 
το έτος αυτό, η ανώτατη κατ’ άτομο ημερήσια δαπάνη που 
θα περιλαμβάνει τα έξοδα φιλοξενίας, ημιδιατροφής και 
το αντίτιμο εισιτηρίων μετάβασης και επιστροφής και 
κάθε άλλη αναγκαία λεπτομέρεια. 

Η μεγίστη ετήσια δαπάνη για το πρόγραμμα ορίζεται σε 
ποσοστό 0,3% επί των δαπανών συντάξεων και το αντί¬ 
στοιχο ποσά αναγράφεται στον προϋπολογισμό κάθε χρή¬ 
σης. 

Ο πίνακας των επιλεγομένων για συμμετοχή στο πρό- 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


γραμμα κάθε έτους, καταρτίζεται με απόφαση του Διοικη¬ 
τικού Συμβουλίου του Ταμείου. 

Αρθρο 2 

Η ισχύς του Προεδρικού Διατάγματος αυτού, αρχίζει 
απά την πρώτη του επομένου, της δημοσίευσής του στην 
Εψημνερίδα της Κυβερνήσεως, μήνα. 

Στον Υφυπουργό Υγείας, Πρόνοιας και Κοινωνικών 
Ασφαλίσεων, αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 16 Ιουνίου 1995 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΦΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Φ. ΙΩΑΝΝΙΔΗΣ 
-♦- 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ* ΑΡΙΘ. 226 

Μετονομασία του Γεωργικού Πανεπιστημίου Αθηνών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 6 παρ. 6 του Ν. 1268/1982 «Για τη δομή 
και λειτουργία των ΑΕΙ» {Α 87) όπως τούτο συμπληρώθηκε 
με το άρθρο 48 παρ. 1 του Ν. 1404/83 «Δομή και λειτουρ¬ 
γία των Α.Ε.Ι.» (Α' 173). 

β) Του άρθρου 70 παρ. 12 του Ν. 1566/85 «Δομή και 
λειτουργία της πρωτοβάθμιας και δευτεροβάθμιας εκπαί¬ 
δευσης και άλλες διατάξεις» (Α' 167). 

γ) Του άρθρου 29Α του Ν. 1558/85 όπως αυτό προστέ¬ 
θηκε με το άρθρο 27 του Ν. 2081/92 (Α 154). 

δ) Του Π.Δ. 377/1989 (Α 166). 

2. Τη γνώμη της Συγκλήτου του Γεωργικού Πανεπιστη¬ 
μίου Αθηνών (συνεδρίαση 176/20.4.1994). 

3. Το έγγραφο Β1/461/11.8.94 του Υπουργείου Εθνι¬ 
κής Παιδείας και θρησκευμάτων με το οποίο ζητήθηκε να 
διατυπώσει τη γνώμη του το Συμβούλιο Ανώτατης Παι¬ 
δείας και το γεγονός ότι έχει παρέλθει άπρακτη η προθε¬ 
σμία που ορίζουν οι διατάξεις του άρθρου 50 παρ. 3 του Ν. 
1268/1982. 

4. Το γεγονός ότι από τις διατάξεις του παρόντος δια¬ 
τάγματος δεν προκαλείται καμία δαπάνη σε βάρος του 
Κρατικού προϋπολογισμού. 

5. Την αριθ, 219/1995 γνωμοδότηση του Συμβουλίου 
της Επικράτειας με πρόταση του Υπουργικού Συμβουλίου, 
αποφασίζουμε: 

Αρθρο μόνο 

Το προβλεπόμενο από τις διατάξεις του άρθρου 1 παρ. 
2 του Π.Δ. 377/89 (Α' 166) Γεωργικό Πανεπιστήμιο Αθη¬ 
νών μετονομάζεται σε Γεωπονικά Πανεπιστήμιο Αθη¬ 
νών. 


Στον Υπουργό Εθνικής Παιδείας και θρησκευμάτων 
αναθέτουμε την δημοσίευση και εκτέλεση του παρόντος 
διατάγματος. 

Αθήνα, 9 Ιουνίου 1995 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Δ. ΣΤΕΦΑΝΟΠΟΥΛΟΣ 

ΤΟ ΥΠΟΥΡΓΙΚΟ ΣΥΜΒΟΥΛΙΟ 
Ο ΠΡΟΕΔΡΟΣ 

ΑΝΔΡΕΑΣ Γ. ΠΑΠΑΝΔΡΕΟΥ 

ΤΑ ΜΕΛΗ 

ΙΩΑΝΝΗΣ ΠΟΤΤΑΚΗΣ. ΓΕΡΑΣΙΜΟΣ ΑΡΣΕΝΗΣ, ΚΑΡΟΛΟΣ ΚΑΠΟΥΛΙΑΣ. ΚΩ¬ 
ΣΤΑΣ ΣΚΛΝΔΑΛ1ΔΗΣ, ΓΙΑΝΝΟΣ ΠΑΠΑΝΤΩΝΙΟΥ, ΑΛΕΞΑΝΔΡΟΣ ΠΑΠΑΔΟΠΟΥ- 
ΛΟΣ, ΓΕΩΡΓΙΟΣ ΜΩΡΑίΤΗΣ, ΙΩΑΝΝΗΣ ΣΚΟΥΛΑΡΙΚΗΣ, ΔΗΜΗΤΡΙΟΣ ΚΡΕΜΑ- 
ΣΤΙΝΟΣ, ΑΝΑΣΤΑΣΙΟΣ ΠΕΠ0ΝΗΣ, ΓΕΩΡΓΙΟΣ ΠΑΠΑΝΔΡΕΟΥ, ΑΘΑΝΑΣΙΟΣ ΜΙ- 
ΚΡΟΥΠΙΚΟΣ, ΔΙΟΝΥΣΙΟΣ ΛΙΒΑΝΟΣ, ΓΕΩΡΓΙΟΣ ΚΑΤΣΙΦΑΡΑΣ, ΙΩΣΗΦ ΒΑΛΥ- 
ΡΑΚΗΣ, ΚΩΝΣΤΑΝΤΙΝΟΣ ΤΡΙΑΡΙΔΗΣ, ΑΝΤΩΝΙΟΣ ΚΟΤΣΑΚΑΣ. ΚΩΝΣΤΑΝΤΙΝΟΣ 
ΛΑΛΙΩΤΗΣ, ΚΩΝΣΤΑΝΤΙΝΟΣ ΣΗΜΙΤΗΣ. ΑΘΑΝΑΣΙΟΣ ΤΤΟΥΡΑΣ, ΕΥΑΓΓΕΛΟΣ 
Β ΕΝ 12 ΕΛΟΣ ΓΕΩΡΓΙΟΣ - ΑΛΕΞΑΝΔΡΟΣ ΜΑΓΚΑΚΗΣ, ΓΕΩΡΠΟΣ ΔΑΣΚΑΛΑ- 
ΚΗΣ. ΓΕΩΡΠΟΣ ΡΩΜΑΙΟΣ, ΦΙΛΙΠΠΟΣ ΠΕΤΣΑΛΝΙΚΟΣ, ΚΩΝΣΤΑΝΤΙΝΟΣ ΓΕΙΤΟ¬ 
ΝΑΣ, ΧΡΗΣΤΟΣ ΡΟΚΟΦΥΛΛΟΣ 

- 4 - 

(3) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 227 
Καθορισμός διάρκειας φοίτησης τμημάτων των Τεχνολο¬ 
γικών Εκπαιδευτικών Ιδρυμάτων (Τ.Ε.Ι.) καθώς και πε¬ 
ριεχομένου σπουδών του τμήματος Ανθοκομίας - Αρχι¬ 
τεκτονικής τοπίου της Σχολής Τεχνολογίας Γεωπο¬ 
νίας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 25 παρ. 1 και 33 παρ. 1 του 
Ν. 1404/1983 «Δομή και λειτουργία των Τεχνολογικών 
Εκπαιδευτικών Ιδρυμάτων» (173 Α'). 

2. Την αριθμ. Η/5615/21.7.94 απόφαση του Πρωθυ¬ 
πουργού «Αρμοδιότητες Αναπληρωτή Υπουργού του 
ΥΠ.Ε.Π.Θ.» (567 Β). 

3. Το αριθ. Ε5/2374/11.10.94 έγγραφο του Αναπλη¬ 
ρωτή Υπουργού Εθνικής Παιδείας και θρησκευμάτων 
προς την γραμματεία του Συμβουλίου Τεχνολογικής Εκ¬ 
παίδευσης. 

4. Τις γνωμοδοτήσεις του Ινστιτούτου Τεχνολογικής Εκ¬ 
παίδευσης (αριθ. πρακτ,5/16.2.93 και 20/22.12.94). 

5. Τη διάταξη του άρθρου 27 του Ν. 2081/1992 κατ' 
εφαρμογή της οποίας βεβαιώνεται ότι από τις διατάξεις 
του παρόντος διατάγματος δεν προκαλείται δαπάνη σε 
βάρος του κρατικού προϋπολογισμού. 

6. Την αριθ. 268/1995 γνωμοδότηση του Συμβουλίου 
της Επικρατεΐας, με πρόταση του Αναπλ. Υπουργού Εθνι¬ 
κής Παιδείας και θρησκευμάτων, αποφασίζουμε: 

Άρθρο 1 

Καθορίζουμε την διάρκεια φοίτησης των παρακάτω 
τμημάτων των Τεχνολογικών Εκπαιδευτικών ιδρυμάτων σε 
επτά (7) εξάμηνα και συνολικώς την διάρκεια σπουδών 
στα τμήματα αυτά σε οκτώ (8) εξάμηνα, προστιθεμένου 
και του ενός (1) εξαμήνου της πρακτικής άσκησης στο 
επάγγελμα, που προβλέπεται από το Π .Δ. 174/85 (59Α). 
Τμήματα της Σχολής Διοίκησης και Οικονομίας. 

1. Διοίκησης Επιχειρήσεων. 

2. Διοίκησης Μονάδων Υγείας και Πρόνοιας. 

3. Εμπορίας και Διαφήμησης (ΜΑΒΚΕΤΙΝΘ). 

4. Λογιστικής. 


ΕΦΗΜΕΡ1Σ ΤΗΣ ΚΥΒΕΡΝΗΣΕΩΙ {ΤΕΥΧΟΣ ΠΡΩΤΟ) 

5. Στελεχών Συνεταιριστικών Οργανώσεων και Εκμε· 

ταλλεύσεων. 

6. Διοίκησης Μονάδων Τοπικής Αυτοδιοίκησης. 

Τμήματα της Σχολής Επαγγελμάτων Υγείας και Πρό¬ 
νοιας. 

1. Βρεφονηπιοκομίας. 

2. Δημόσιας Υγιεινής. 

3. Επισκεπτών - Επισκεπτριών Υγείας. 

4. Εργοθεραπείας. 

5. Κοινωνικής Εργασίας. 

6. Μαιευτικής. 

7. Φυσικοθεραπείας. 

Τμήματα Σχολής Τεχνολογίας Γεωπονίας. 

1. Γεωργικών Μηχανών και Αρδεύσεων. 

2. Δασοπονίας. 

3. Διοίκησης Γεωργικών Εκμεταλλεύσεων. 

4. Ζωικής Παραγωγής. 

5. θερμοκηπιακών Καλλιεργειών και Ανθοκομίας. 

6. Ιχθυοκομίας - Αλιείας. 

7. Φυτικής Παραγωγής. 

8. Ανθοκομίας - ΑΡχιτεκτοικής Τοπίου. 

Τμήματα Σχολής Τεχνολογικών Εφαρμογών. 

1. Ενεργειακής Τεχνικής. 

2. Ορυχείων. 

3. Πληροφορικής. 

Αρθρο 2 

Καθορίζουμε ως εξής το περιεχόμενο σπουδών του 
Τμήματος Ανθοκομίας - Αρχιτεκτονικής τοπίου της Σχο¬ 
λής Τεχνολογίας Γεωπονίας των Τεχνολογικών Εκπαιδευ¬ 
τικών Ιδρυμάτων: 

Το περιεχόμενο σπουδών του Τμήματος Ανθοκομίας 
και Αρχιτεκτονικής Τοπίου καλύπτει τα γωνσπκά αντικεί¬ 
μενα της εφαρμογής των βιολογικών, τεχνικών και οικονο¬ 
μικών επιστημών που αναφέρονται στους τομείς της επι¬ 
χειρηματικής ανθοκομίας και της αρχιτεκτονικής το¬ 
πίου. 

Οι σπουδές αναφέρονται κυρίως στην ανάπτυξη, παρα¬ 
γωγή και διάθεση, σε επιχειρηματική βάση, ανθέων και 
καλλωπιστικών φυτών υπαίθρου και εσωτερικού χώρου, 
τρν παραγωγή, τυποποίηση και διάθεση πολλαπλασιαστι¬ 
κού υλικού ανθέων και καλλωπιστικών φυτών καθώς και 
στην αισθητική διαμόρφωση των εξωτερικών χώρων, πάρ¬ 
κων, κήπων και λοιπών εστιών πρασίνου όπως και στην 
εφαρμογή των καλλωπιστικών φυτών στην αρχιτεκτονική 
του τοπίου. 

Άρθρο 3 

Από της ισχύος του παρόντος Διατάγματος παύει να 
ισχύει κάθε σχετική διάταξη που ρυθμίζει άλλως. 

Άρθρο 4 

Η ισχύς αυτού του Προεδρικού Διατάγματος αρχίζει από 
το επόμενο ακαδημαϊκό έτος. Στον Αναπληρωτή Υπουργό 
Εθνικής Παιδείας και θρησκευμάτων αναθέτουμε τη δη¬ 
μοσίευση και εκτέλεση του παρόντος διατάγματος. 

Αθήνα, 14 Ιουνίου 1995 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΑΝΑΠΛΗΡΩΤΗ! ΥΠΟΥΡΓΟΙ 
ΕΘΝΙΚΗ! ΠΑΙΔΕΙΑ! ΚΑΙ ΘΡΗΣΚΕΥΜΑΤΩΝ 

ΦΙΛΙΠΟΣ Π ΕΤΣΑΛΝΙΚΟΣ 

Διακριτικά των στολών του Ιπτάμενου Στρατιωτικού Προ¬ 
σωπικού του Λιμενικού Σώματος. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 33 του από 27 Μαΐου 1927 
Ν.Δ. «Περί Διοικήσεως του Εμπορικού Ναυτικού» (ΦΕΚ 
104/Α). 

2. Το γεγονός άτι από τις διατάξεις του παρόντος Π.Δ. 
δεν προκαλείται δαπάνη σε βάρος του κρατικού προϋπο¬ 
λογισμού. 

3. Τη γνωμοδότηση του Συμβουλίου της Επικράτειας με 
αριθμό 246/1995, μετά από πρόταση του Υπουργού 
Εμπορικής Ναυτιλίας, αποφασίζουμε: 

Άρθρο 1 

Διακριτικά στολών 

Τα διακριτικά των στολών του Ιπτάμενου Στρατιωτικού 
Προσωπικού του Λιμενικού Σώματος καθορίζονται όπως 
πιο κάτω: 

Α ΔΙΑΚΡΙΤΙΚΟ ΧΕΙΡΙΣΤΩΝ ΑΕΡΟΣΚΑΦΩΝ - ΕΛΙΚΟ¬ 
ΠΤΕΡΩΝ ΛΙΜΕΝΙΚΟΥ ΣΩΜΑΤΟΣ 

ΤΥΠΟΣ 1 (Κανονικό μέγεθος) 

1. Είναι κεντημένο με χρυσή κλωστή πάνω σε τσόχα 
μαύρου χρώματος και απεικονίζει αετό με ανοιχτό φτερά 
και το κεφάλι στραμμένο προς τα δεξιά. 

Στο πάνω μέρος του αετού και μέσα σε κύκλο διαμέτρου 
δεκαπέντε (15) χιλιοστών υπάρχουν δύο χρυσοκεντημέ- 
νες άγκυρες σε σχήμα χιαστί. Έχει ολικό μήκος έντεκα 
(11) εκατοστά, ύψος τριάντα τρία (33) χιλιοστά το δε με¬ 
γαλύτερο ύψος κάθε φτερού είναι δύο (2) εκατοστά. 
ΤΥΠΟΣ 2 (Σμικρογραφία) 

2. Είναι σμικρογραφία του ανωτέρω περιγραφόμενου 
και έχει ολικά μήκος έξι (6) εκατοστά και ύψος δύο (2) 
εκατοστά. Το μεγαλύτερο ύψος του φτερού είναι ένα (1) 
εκατοστό και η διάμετρος του κύκλου ένα (1) εκατο¬ 
στό. 

3. Το ανωτέρω διακριτικό και των δύο τύπων φέρεται 
μόνο από τους χειριστές αεροσκαφών ή και ελικοπτέρων 
του Λιμενικού Σώματος, στο αριστερό μέρος του στήθους 
με όλες τις στολές ως ακολούθως: 

<α) Με τις χειμερινές και θερινές στολές, εκτός από τις 
στολές εσπερίδας με τις οποίες φέρεται ιμάτίδιο, φέρεται 
στη θέση των παρασήμων ή ταινιών όταν δεν φέρονται πα¬ 
ράσημα ή ταινίες παρασήμων. Όταν φέρονται παράσημο 
ή ταινίες παρασήμων, η κάτω πλευρά του διακριτικού βρί¬ 
σκεται ένα (1) χιλιοστό επάνω από αυτά και το μέσο του 
ακριβώς επάνω από το μέσο των παρασήμων ή ταινιών. 

(β) Με τις στολές εσπερίδας, με τις οποίες φέρεται ιμα- 
τίδιο, το διακριτικό στερεώνεται με καρφίτσα επάνω στην 
αριστερή αναδίπλωση (πέτο) κατά τέτοιο τρόπο ώστε η 
κορυφή του διακριτικού να βρίσκεται τέσσερα (4) χιλιοστά 
κάτω από την ένωση της αναδίπλωσης με το περιλαίμιο 
του ιματιδίου. 

4. Ο τύπος του διακριτικού που χρησιμοποιείται κάθε 
φορά εξαρτάται από την στολή με την οποία φέρεται. Ειδι¬ 
κότερα: 

(α) Ο τύπος 1 (κανονικού μεγέθους) φέρεται με τις υπ’ 
αριθ. 2, 3, 3α, 6, 6α, 7, 8, 8β χειμερινές και θερινές στο¬ 
λές, 

(β) Ο τύπος 2 (σμικρογραφία) με τις υπ' αριθ. 4 και 5 χει¬ 
μερινές και θερινές στολές και την υπ' αριθ.μ 8γ θερινή 
στολή. 

Β' ΔΙΑΚΡΙΤΙΚΟ ΠΛΗΡΩΜΑΤΩΝ ΑΕΡΟΣΚΑΦΩΝ - ΕΛΙ¬ 
ΚΟΠΤΕΡΩΝ ΛΙΜΕΝΙΚΟΥ ΣΩΜΑΤΟΣ 

ΤΎΠΟΣ 1 (Κανονικό μέγεθος) 

1. Είναι κεντημένο σε τσόχα χρώματος μαύρου με 
χρυσή ή κίτρινη κλωστή και απεικονίζει δύο φτερά αετού 
που έχουν στη μέση δύο άγκυρες χιαστί εντός κύκλου με 
διάμετρο δεκαπέντε (15) χιλιοστά. Έχει ολικό μήκος εν¬ 
νέα (9) εκατοστά και το μεγαλύτερο ύψος των φτερών εί¬ 
ναι δεκαέξι (16) χιλιοστά. 

ΤΥΠΟΣ 2 (Σμικρογραφία) 

2. Είναι σμικρογραφία του ανωτέρω περιγραφόμενου 
και έχει ολικό μήκος έξι (6) εκατοστά. Η διάμετρος του κύ¬ 
κλου είναι ένα (1) εκατοστό και το μεγαλύτερο ύψος των 
φτενών είναι ένα (1) εκατοστό. 

3. Το ανωτέρω διακριτικό και των δύο τύπων, φέρεται 
από τους Αξιωματικούς, Ανθυπασπιστές, Υπαξιωμστικούς 
και Λιμενοφύλακες που ίπτανται ως μέλη πληρώματος των 
αεροσκαφών ή και ελικοπτέρων του Λιμενικού Σώματος 
ως ακολούθως: 

(α) Οι Αξιωματικοί και Ανθυπασπιστές Λ.Σ. κατά τον Ιδιο 
τρόπο που φέρεται το αντίστοιχο διακριτικό των Αξιωματι¬ 
κών Λ.Σ. χειριστών αεροσκαφών ή και ελικοπτέρων Λ.Σ. 

(β) Οι ΥπαξιωματικοΙ Λ.Σ. και Λιμενοφύλακες κατά τον 
ίδιο τρόπο που φέρεται από τους Αξιωματικούς Λ.Σ. με τις 
υπ' αριθ. 1, 2, 3, 4, 5 χειμερινές και 1,2, 3, 4 θερινές στο¬ 
λές καθώς και με την υπ' αριθμ. 5 θερινή στολή σε σμικρο- 
γραφία. 

Αρθρο 2 

Καταργούμενες διατάξεις 

Από την έναρξη ισχύος του παρόντος καταργείται το 
Π.Δ. 5/83 (ΦΕΚ 7 Ά/83) «Διακριτικά των στολών του Ιπτά¬ 
μενου Στρατιωτικού Προσωπικού του Λιμενικού Σώμα¬ 
τος». 

Άρθρο 3 
Έναρξη ισχύος 

Η ισχύς του παρόντος αρχίζει ένα (1) μήνα από την δη¬ 
μοσίευσή του στην Εφημερίδα της Κυβερνήσεως. 

Στον Υπουργό Εμπορικής Ναυτιλίας αναθέτουμε την 
δημοσίευση και εκτέλεση αυτού του Διατάγματος. 

Αθήνα, 8 Ιουνίου 1995 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ 
ΕΜΠΟΡΙΚΗΣ ΝΑΥΤΙΛΙΑΣ 

ΓΕΩΡΓΙΟΣ ΚΑΤΣΙΦΑΡΑΣ 
-♦- 

Ναυτικοί πράκτορες. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Το άρθρο 179 του Ν.Δ. 187/73 (ΦΕΚ 261 Α7 
3.10 73). 

2. Το άρθρο 10 παργρ. 1 του Ν.4473/65 (ΦΕΚ 102 
Α765). 

3. Το άρθρο 29Α του Ν. 1558/1985, που προστέθηκε 
με το άρθρο 27 του Ν. 2081/92 (ΦΕΚ 159 Α/ 
10.9.92). 

4. Το γεγονός ότι από τις διατάξεις του παρόντος δια¬ 
τάγματος δεν προκαλείται δαπάνη σε βάρος του κρατικού 
προϋπολογισμού. 

5. Την υπ' αριθμ. 209/1995 γνωμοδότηση του Συμβου¬ 


λίου της ΕπικρατεΙας, μετά από πρόταση του Υπουργού 
Εμπορικής Ναυτιλίας, αποφασίζουμε; 

Άρθρο 1 

Άδεια άσκησης επαγγέλματος 

1. Ο Πλοιοκτήτης ή Εφοπλιστής κάθε πλοίου υπόχρεου 
σε πρακτόρευση, σύμφωνα με τις διατάξεις του άρθρου 9 
του παρόντος, οφείλει, να ορίζει έναν υπεύθυνο ναυτικό 
πράκτορα σε κάθε λιμένα προσέγγισης του πλοίου του. 
Για την άσκηση του επαγγέλματος του ναυτικού πράκτορα 
απαιτείται άδεια της Λιμενικής Αρχής η οποία χορηγείται 
από τα κατό τόπο αρμόδια Κεντρικά Λιμεναρχεία, Λιμε¬ 
ναρχεία και Υπολιμεναρχεία. 

2. Η άδεια ισχύει στην περιοχή αρμοδιότητας της Λιμενι¬ 
κής Αρχής που την εξέδωσε και χορηγείται σε φυσικά ή 
νομικά πρόσωπα, μετά από αίτησή τους και με τις προϋπο¬ 
θέσεις του επόμενου όρθρου. Ειδικά άδειες άσκησης του 
επαγγέλματος του ναυτικού πράκτορα,που χορηγούνται 
από το Κεντρικό Λιμεναρχείο Πειραιά,ισχύουν και στην 
περιοχή αρμοδιότητας του Κεντρικού Λιμεναρχείου Ελευ¬ 
σίνας και αντίστροφα. 

3. Αντίγραφο της χορηγούμενης από την Λιμενική Αρχή 
άδειας, επί του σώματος της οποίας και στο πάνω μέρος 
αυτής αναγράφεται με κεφαλαία γράμματα η φράση «Η 
ΑΣΦΑΛΙΣΗ ΣΤΟ Τ.Α.Ν.Π.Υ ΕΙΝΑΙ ΥΠΟΧΡΕΩΤΙΚΗ», κοι¬ 
νοποιείται και στο Ταμείο Ασφάλισης Ναυτικών Πρακτό¬ 
ρων και Υπαλλήλων (Τ.Α.Ν.Π.Υ). 

Αρθρο 2 

Όροι και προϋποθέσεις για την χορήγηση της άδειας 
1. Άδεια άσκησης επαγγέλματος ναυτικού πράκτορα 
χορηγείται εφόαον ο αϊτών: 

α. Είναι Ελληνας υπήκοος και έχει εκπληρώσει τις 
στρατιωτικές του υποχρεώσεις ή ευρίσκεται νόμιμα εκτός 
στρατεύματος (για τους άρρενες). 

β. Δεν τελεί σε κατάσταση πτώχευσης, απαγόρευσης ή 
δικαστικής αντίληψης. 

γ. Είναι κάτοχος απολυτηρίου Λυκείου ή παλαιού εξατα¬ 
ξίου Γυμνασίου ή πτυχίου εκτελωνιστή ή κάτοχος πτυχίου 
ναυτιλιακών σπουδών «5ΗΙΡΡΙΝΟ» ή άλλης ισότιμης ανα¬ 
γνωρισμένης Σχολής του εσωτερικού ή εξωτερικού. 

δ. Δεν έχει καταδικασθεί για κατασκοπεία, διασπορά 
ψευδών ειδήσεων, εγκλήματα για τα υπομνήματα, δωρο¬ 
δοκία, καταπίεση, απιστία, πρόκληση ναυαγίου από πρό¬ 
θεση, βιασμό,εξαναγκασμό σε ασέλγεια, αποπλάνηση, 
μαστρωπία, εκμετάλλευση πορνών, σωματεμπορία, 
κλοπή, υπεξαίρεση, υφαίρεση, ληστεία, εκβίαση, απάτη, 
λαθρεμπορία, κατοχή,χρήση και εμπορία ναρκωτικών, πα¬ 
ράβαση των διατάξεων περί προστασίας του εθνικού νομί¬ 
σματος, παράνομη αλιεία με χρήση εκρηκτικών ή χημικών 
ή φυτικών υλών, παράβαση του Α Ν. 192/36 και γενικά σε 
ποινή με την οποία καταγνώσθηκε έστω και μερική απο- 
στέρηση των πολιτικών δικαιωμάτων. 

ε. Διαθέτει κατάλληλη, πλήρη, ιδιόκτητη ή μισθωμένη 
κτιριακή - γραφειακή εγκατάσταση. 

στ. Έχει προϋπηρεσία δύο (2) τουλάχιστον ετών ως 
υπάλληλος ναυτικών πρακτορείων ή άλλων ναυτιλιακών 
επιχειρήσεων. Η πιο πάνω προϋπηρεσία δεν απαιτείται για 
πτυχιούχους ανώτατης ή ανώτερης ημεδαπής ή ισότιμης 
αναγνωρισμένης αλλοδαπής Σχολής ή κατόχους πτυχίου 
ναυτιλιακών σπουδών (5ΗΙΡΡΙΝΟ) ή διπλώματος Αξιωμα¬ 
τικού Εμπορικού Ναυτικού ή δετούς υπηρεσίας εκτελωνι¬ 
στή. 

ζ. Δεν διώκεται ως φυγόποινος ή φυγόδικος έστω και 
για ένα από τα εγκλήματα, που αναφέρονται στην πιο 
πάνω υποπαράγραφο δ. 

Η άδεια δεν θα εκδίδεται άν δεν υποβληθεί από τον αι- 
τούντα αντίγραφο της άδειας άσκησης επιτηδεύματος της 

αρμόδιας Δημόσιας Οικονομικής Υπηρεσίας (Δ.Ο.Υ). 

2. Η χορήγηση της άδειας επιτρέπεται, μετά από 
έγκριση του Υπουργού Εμπορικής Ναυτιλίας, και χωρίς 
την συνδρομή των προϋποθέσεων των υποπαραγράφων γ 
και στ της προηγούμενης παραγράφου προκειμένου για 
μικρούς επαρχιακούς λιμένες στους οποίους δεν υπάρχει 
ναυτικός πράκτορας ούτε προσφέρονται πρόσωπα που να 
συγκεντρώνουν όλες τις σχετικές προϋποθέσεις. 

3. Είναι δυνατή η χορήγηση άδειας ναυτικού πράκτορα 
σε νομικό πρόσωπο εφόσον από τις ισχύουσες διατάξεις 
επιτρέπεται η πραγματοποίηση τέτοιων εργασιών και προ- 
βλέπεται ρητά από το καταστατικό του. Στην περίπτωση 
αυτή οι προϋποθέσεις της παραγράφου 1, ανάλογα, πρέ¬ 
πει να συντρέχουν στον σύμφωνα με το οικείο καταστα¬ 
τικό. εκπρόσωπό του που θα δηλωθεί στην Λιμενική Αρχή. 
Στην περίπτωση αυτή η άδεια εκδίδεται στο όνομα του νο¬ 
μικού προσώπου. 

4. Οι προϋποθέσεις της παραγράφου 1 πληντης υπο- 
παραγράφου ε', για την οποία εφαρμογή έχουν οι διατά¬ 
ξεις της επόμενης παραγράφου 5, αποδεικνύονται με την 
προσκόμιση των ακόλουθων δικαιολογητικών: 

α. Πιστοποιητικού στρατολογικής κατάστασης. 

β. Πιστοποιητικού του Γραμματέα Πρωτοδικών από το 
οποίο να προκύπτει ότι ο ενδιαφερόμενος δεν έχει τεθεί 
σε κατάστασή πτώχευσης, απαγόρευσης ή δικαστικής 
αντίληψης. 

γ. Επικυρωμένου φωτοαντιγράφου αστυνομικού δελ¬ 
τίου ταυτότητας. 

δ. Αντιγράφου τίτλου σπουδών με ισοτιμία από ΔΙΚΑ- 
ΤΣΑ, όπου απαιτείται. 

ε. Αποσπάσματος ποινικού Μητρώου. 

στ. Πιστοποιητικού του οικείου ασφαλιστικού φορέα για 
την προϋπηρεσία. 

ζ. Πιστοποιητικού Εισαγγελικής Αρχής ότι δεν διώκεται 
ως φυγόποινος ή φυγόδικος. 

5. Η καταλληλότητα και πληρότητα της κτιριακής-γρα- 
φειακής εγκατάστασης ελέγχεται από την Λιμενική Αρχή, 
με την συμμετοχή εκπροσώπου των ναυτικών πρακτόρων, 
συντασσομένου προς τούτο σχετικού πρακτικού. 

6. Η συστέγαση με άλλες επιχειρήσεις δεν επιτρέπεται 
εκτός από αυτές που εξυπηρετούν ναυτιλιακούς σκοπούς 
ή έκδοση εισιτηρίων μεταφορικών μέσων. 

"Αρθρο 3 
Ανάκληση άδειας 

1. Η επιγενόμενη στέρηση έστω και μιας των προϋπο¬ 
θέσεων της παραγράφου 1 του άρθρου 2 συνεπάγεται αυ¬ 
τοδίκαια την οριστική ανάκληση της άδειας, Η άδεια ανα¬ 
καλείται επίσης οριστικά σε περίπτωση διάλυσης του νομι¬ 
κού προσώπου. 

2. Σε περίπτωση θανάτου ή αλλαγής ή αποχώρησης για 
οποιαδήποτε αιτία, του εκπροσώπου του νομικού προσώ¬ 
που, στον οποίο συνέτρεχαν οι προϋποθέσεις της παρα¬ 
γράφου 1 του άρθρου 2, αν η επιχείρηση του νομικού προ¬ 
σώπου συνεχισθεί. η άδεια δεν ανακαλείται αλλά το νο¬ 
μικό πρόσωπο είναι υποχρεωμένο να ορίσει άλλον εκπρό¬ 
σωπο στο όνομα του οποίου θα συντρέχουν οι σχετικές 
προϋποθέσεις της παραγράφου 1 του άρθρου 2 πλην της 
υπσπαραγράφου ε' (κτιριακή-γραφειακή εγκατάσταση). 
Η ίδια διαδικασία έχει εφαρμογή και στην περίπτωση επι- 
γενόμενης στέρησης έστω και μιας των προϋποθέσεων 
που ορίζονται στην παράγραφο 1 του παρόντος άρθρου. Η 
έγγραφη γνωστοποίηση στη Λιμενική Αρχή του νέου εκ¬ 
προσώπου του νομικού προσώπου πρέπει να υποβληθεί 
μέσα σε προθεσμία δεκαπέντε (15) εργάσιμων ημερών τα 
δε δικαιολογητικά του άρθρου 2 μέσα σε προθεσμία έξι (6) 
μηνών. Ο οριζόμενος ως νέος εκπρόσωπος έχει, από του 
ορισμού του και της αποδοχής του αποδεικνυομένης με 


την υπογραφή υπεύθυνης δήλωσης του άρθρου 8 του Ν. 
1599/86, τις ευθύνες και υποχρεώσεις του ναυτικού πρά¬ 
κτορα. Σε περίπτωση μη τήρησης έστω και μιας των προ¬ 
θεσμιών που καθορίζονται στην παράγραφο αυτή η άδεια 
ανακαλείται οριστικά, με απόφαση της Λιμενικής Αρ¬ 
χής. 

3. Σε περίπτωση θανάτου του φυσικού προσώπου,κα¬ 
τόχου άδειας άσκησης επαγγέλματος ναυτικού πράκτο¬ 
ρα,αν η ατομική επιχείρηση συνεχισθεί απά τον ή την σύ¬ 
ζυγο ή τα τέκνα του, επιτρέπεται η χορήγηση νέας άδειας 
στο όνομα ενός απ’ αυτούς εφόσον συντρέχουν στο πρό¬ 
σωπό του οι προϋποθέσεις της παραγράφου 1 του άρθρου 
2. Οι διατάξεις περί προθεσμιών της προηγούμενης παρα¬ 
γράφου έχουν και στη περίπτωση αυτή ανάλογη εφαρ¬ 
μογή. 

4. Η άδεια μπορεί να ανακληθεί είτε προσωρινά για χρο¬ 
νικό διάστημα από πέντε (5) μέχρι (30) ημέρες είτε ορι¬ 
στικά σε περιπτώσεις υποτροπής, για παραβάσεις του πα¬ 
ρόντος ή των κειμένων διατάξεων, που καθορίζουν τις 
υποχρεώσεις του ναυτικού πράκτορα. 

5. Ειδικά σε περίπτωση που ναυτικός πράκτορας κατα- 
δικασθεί με αμετάκλητη δικαστική απόφαση για μη κατα¬ 
βολή προς το Τ.Α.Ν.Π.Υ των προβλεπόμενων από την κεί¬ 
μενη νομοθεσία οφειλών η άδεια ανακαλείται προσωρινά 
μέχρι να ρυθμισθούν οι οφειλές και να υπάρξει σχετική 
ενημέρωση της οικείας Λιμενικής Αρχής από το 
Τ.Α.Ν.Π.Υ. 

6. Κατά της απόφασης της Λιμενικής Αρχής, που ανα¬ 
καλεί την άδεια, κατ’ εφαρμογή των διατάξέων της παρα¬ 
γράφου 4 του παρόντος άρθρου, επιτρέπεται προσφυγή 
στον Υπουργό Εμπορικής Ναυτιλίας μέσα σε προθεσμία 
ενός (1) μηνάς από την κοινοποίηση της απόφασης. Η 
προσφυγή αναστέλλει την εκτέλεση της απόφασης. 

7. Στις περιπτώσεις απόρριψης της προσφυγής που 
ασκήθηκε ή μη άσκησης του δικαιώματος της προσφυγής 
καθώς και στις περιπτώσεις των παραγράφων 1,2,3 και 5 
του παρόντος άρθρου, η απόφαση της Λιμενικής Αρχής 
που ανακαλεί την άδεια, προσωρινά ή οριστικά, κοινο¬ 
ποιείται στο Ταμείο Ασφάλισης Ναυτικών Πρακτόρων και 
Υπαλλήλων (Τ.Α.Ν.Π.Υ). 

8. Προσωρινή ή οριστική, με απόφαση της Λιμενικής Αρ¬ 
χής, ανάκληση της άδειας ναυτικού πράκτορα, φυσικού ή 
νομικού προσώπου, για οποιαδήποτε αιτία, συνεπάγεται 
την ταυτόχρονη, με την ίδια απόφαση, και ισόχρονη ανά¬ 
κληση των αδειών των τυχόν υποκαταστημάτων του. 

Αρθρο 4 

Μητρώο ναυτικών πρακτόρων 

1. Από τη Λιμενική Αρχή τηρείται ειδικό βιβλίο μητρώου- 
ναυτικών πρακτόρων της περιοχής αρμοδιότητάς της. Σ’ 
αυτό καταχωρίζονται όλα τα φυσικό και νομικό πρόσωπα, 
στα οποία χορηγούνται άδειες ναυτικού πράκτορα με 
βάση τις διατάξεις του παρόντος. 

2. Στο βιβλίο μητρώου καταχωρίζονται από την Λιμενική 
Αρχή αυτεπάγγελτα, με αϋξοντα αριθμό και χρονολογική 
σειρά έκδοσης των αδειών το όνομα, η επωνυμία του φυ¬ 
σικού ή νομικού προσώπου αντίστοιχα, στο οποίο χορηγεί¬ 
ται άδεια ναυτικού πράκτορα και ο αριθμός της άδειας, Η 
καταχώριση γίνεται την ίδια μέρα της έκδοσης της άδειας 
και ο σχετικός αριθμός καταχώρισης γράφεται πάνω στη 
μερίδα του πράκτορα, όπου φυλάσσονται αντίγραφα της 
άδειός του και τα σχετικά δικαιολογητικά που υποβλήθη¬ 
καν για την χορήγησή της. Σε περίπτωση έκδοσης απόφα¬ 
σης οριστικής ανάκλησης της άδειας, γίνεται διαγραφή 
του ναυτικού πράκτορα από το μητρώο μετά την οριστικο¬ 
ποίηση της ανάκλησης. 

3. Παράλληλα με το μητρώο τηρείται και αλφαβητικό ευ¬ 
ρετήριο ναυτικών πρακτόρων, οτο οποίο αναγράφονται το 

όνομα η επωνυμία του πράκτορα και ο αριθμός καταχώρι¬ 
σής του στο μητρώο. 

4. Η Λιμενική Αρχή, ύστερα από αίτηση κάθε ενδιαφε¬ 
ρόμενοί!, χορηγεί πιστοποιητικά εγγραφής ή διαγραφής 
από το μητρώο. 

Άρθρο 5 

Ίδρυση υποκαταστημάτων 

1. Ο ναυτικός πράκτορας, φυσικό ή νομικό πρόσωπο, 
μπορεί να ιδρύει υποκαταστήματα τόσο στην περιοχή αρ¬ 
μοδιότητας της Ιδιας Λιμενικής Αρχής, από την οποία έχει 
εφοδιασθεί με την αντίστοιχη άδεια άσκησης του επαγ- 
γέλματός του, όσο και στις περιοχές αρμοδιότητας άλλων 
Λιμενικών Αρχών της χώρας. 

2. Για την Ιδρυση υποκαταστήματος στην περιοχή αρμο¬ 
διότητας της ίδιας Λιμενικής Αρχής υποβάλλεται, από τον 
ναυτικό πράκτορα, αίτηση με την οποία ορίζεται και ο 
υπεύθυνος υποκαταστήματος. Για την ίδρυση υποκατα¬ 
στήματος σε περιοχή αρμοδιότητας άλλης Λιμενικής Αρ¬ 
χής, η αίτηση υποβάλλεται στην Λιμενική Αρχή στην πε¬ 
ριοχή της οποίας θα ιδρυθεί το υποκατάστημα και κοινο¬ 
ποιείται στην Λιμενική Αρχή της έδρας του. Στη δεύτερη 
περίπτωση η αίτηση, με την οποία ορίζεται και ο υπεύθυ¬ 
νος υποκαταστήματος, συνοδεύεται απαραίτητα και με πι¬ 
στοποιητικό εγγραφής του ναυτικού πράκτορα στα μη¬ 
τρώα ναυτικών πρακτόρων της Λιμενικής Αρχής της έδρας 
του. 

3. Ο οριζόμενος, με την αίτηση, ως υπεύθυνος του υπο¬ 
καταστήματος, ο οποίος έχει τις ίδιες υποχρεώσεις και ευ- 
θύνεται αλληλέγγυα με τον ναυτικό πράκτορα (φυσικό ή 
νομικό πρόσωπο).οφείλει να συγκεντρώνει τις προϋποθέ¬ 
σεις που καθορίζονται στην παράγραφο 1 του άρθρου 2, 
πλην της προϋπόθεσης της υποπαραγράφου ε (κτιριακή - 
γραφειακή εγκατάσταση) η οποία μπορεί να συντρέχει και 
στο όνομα του ναυτικού πράκτορα, υποβάλλοντας τα αντί¬ 
στοιχα δικαιολογητικά που απαιτούνται. Επίσης πρέπει να 
υπογράψει Υπεύθυνη Δήλωση του άρθρου 8 του Ν. 
1599/86 ότι αποδέχεται τον οριομό του ως υπεύθυνου 
του υποκαταστήματος. 

4. Ο ναυτικός πράκτορας εφοδιάζεται από τη Λιμενική 
Αρχή της έδρας του υποκαταστήματος με «άδεια υποκα¬ 
ταστήματος ναυτικού πράκτορα» και εγγράφεται στο τη¬ 
ρούμενο από αυτή μητρώο υποκαταστημάτων. Η διάταξη 
της παραγράφου 3 του άρθρου 1 καθώς και οι διατάξεις 
του άρθρου 4 έχουν και στις περιπτώσεις αυτές ανάλογη 
εφαρμογή. Αντίγραφο της χορηγούμενης άδειας υποκα¬ 
ταστήματος κοινοποιείται, όταν συντρέχει περίπτωση, 
στην Λιμενική Αρχή της έδρας του ναυτικού πράκτορα, για 
την ενημέρωση του μητρώου του ναυτικού πράκτορα. 

5. Σε περίπτωση θανάτου, αλλαγής ή αποχώρησης, για 
οποιαδήποτε αιτία του υπευθύνου υποκαταστήματος στον 
οποίο συνέτρεχαν οι προϋποθέσεις της παραγράφου 1 
του άρθρου 2, άν συνεχισθεί η λειτουργία του υποκατα¬ 
στήματος, η άδεια δεν ανακαλείται αλλά ο ναυτικός πρά¬ 
κτορας, φυσικό ή νομικό πρόσωπο, είναι υποχρεωμένος 
να ορίσει άλλον υπεύθυνο υποκαταστήματος στο όνομα 
του οποίου θα συντρέχουν οι σχετικές προϋποθέσεις της 
παραγράφου 1 του άρθρου 2. Η έγγραφη γνωστοποίηση 
στην Λιμενική Αρχή του νέου υπεύθυνου υποκαταστήμα¬ 
τος συνοδευόμενη με την δήλωση που προβλέπεται από 
την προηγούμενη παράγραφο πρέπει να υποβληθεί μέσα 
σε προθεσμία δεκαπέντε (15) εργάσιμων ημερών τα δε δι- 
καιολογητικά του άρθρου 2 μέσα σε προθεσμία έξι (6) μη¬ 
νών. Ο οριζόμενος ως νέος υπεύθυνος υποκαταστήματος 
έχει, από του ορισμού του και της αποδοχής του αποδει- 
κνυομένης με την υπογραφή της υπεύθυνης δήλωσης του 
άρθρου 8 του Ν. 1599/86, τις ίδιες υποχρεώσεις και ευθύ- 
νεται αλληλέγγυα με τον ναυτικό πράκτορα, φυσικό ή νο¬ 


μικό πρόσωπο. Σε περίπτωση μη τήρησης έστω και μιας 
των προθεσμιών που καθορίζονται στην ποράγραφο αυτή 
η άδεια υποκαταστήματος ανακαλείται οριστικά με από¬ 
φαση της Λιμενικής Αρχής, η οποία κοινοποιείται στο 
Τ.Α.Ν.Π.Υ. 

θ. Οι διατάξεις του άρθρου 3, πλην των παραγράφων 2, 
3 και 8, έχουν ανάλογη εφαρμογή και για τον υπεύθυνο 
υποκαταστή ματος, 

Αρθρο 6 

Μεταβολές στα Ναυτικά Πρακτορεία 
και υποκαταστήματα 

Κάθε αλλαγή της διεύθυνσης εγκατάστασης των γρα¬ 
φείων του ναυτικού πράκτορα ή του υποκαταστήματός 
του γνωστοποιείται έγγραφα, μέσα σε προθεσμία τριών 
(3) εργάσιμων ημερών, στη Λιμενική Αρχή και καταχωρίζε¬ 
ται στην οικεία στήλη του μητρώου. Η διάταξη της υποπα- 
ραγράφου ε’ της παραγράφου 1 του άρθρου 2 σε συνδυα¬ 
σμό με τη διάταξη της παραγράφου 5 του ίδιου άρθρου 2 
έχει, στην περίπτωση αυτή, εφαρμογή. 

Αρθρο 7 

Χορήγηση άδειας ναυτικού πράκτορα σε πλοιοκτήτες ή 
εφοπλιστές ή υπαλλήλους τους 

1. Πλοιοκτήτες ή εφοπλιστές, με την επιφύλαξη της 
ισχύος των διατάξεων της παραγράφου 2 του άρθρου 1 και 
της παραγράφου 3 του άρθρου 2, μπορούν να αποκτήσουν 
άδεια άσκησης επαγγέλματος ναυτικού πράκτορα για την 
πρακτόρευση των υπό την πλοιοκτ ησία ή εφοπλισμό τους 
πλοίων, εφόσον συγκεντρώνουν τις προϋποθέσεις (ης 
παραγράφου 1 του άρθρου 2, πλην των προϋποθέσεων 
των υποπαραγράφων γ και στ και υποβάλλουν στην Λιμε¬ 
νική Αρχή τα αντίστοιχα δικαιολογητικά τα οποία θα πρέ¬ 
πει να συνοδεύονται και με βεβαίωση ή πιστοποιητικό της 
οικείας Λιμενικής Αρχής,στα βιβλία νηολογίων της οποίας 
είναι νηολογημένο το πλοίο, για την απόδειξη της ιδιότη¬ 
τάς τους. 

2. Μπορούν επίσης να αναθέτουν την πρακτόρευση των 
πλοίων τους σε φυσικό πρόσωπο που συνδέεται μαζί τους 
με υπαλληλική σχέση. Στην περίπτωση αυτή ο υπάλληλος, 
εφοδιάζεται με άδεια ναυτικού πράκτορα, εφόσον συγκε¬ 
ντρώνει τις προϋποθέσεις του άρθρου 2 και υποβάλλει 
στη Λιμενική Αρχή τα αντίστοιχα δικαιολογητικά. Ειδικά οι 
προϋποθέσεις των υποπαραγράφων ε' (κτιριακή - γρα- 
φειακή εγκατάσταση) και η' (άδεια άσκησης επιτηδεύμα¬ 
τος) μπορούν να συντρέχουν στο όνομα του εργοδότη του, 

3. Οι λοιπές διατάξεις του παρόντος Διατάγματος ισχύ¬ 
ουν ανάλογα και για τους ναυτικούς πράκτορες που απο¬ 
κτούν άδεια άσκησης επαγγέλματος ναυτικού πράκτορα 
σε εφαρμογή του άρθρου αυτού. 

Άρθρο 8 

Χορήγηση αδειών σε αλλοδαπούς 

1. Οι διατάξεις του παρόντος σε συνδυασμό με τις δια¬ 
τάξεις των Π.Δ. 329/90 (ΦΕΚ 131 Α790) και 530/91 
(ΦΕΚ 205 Α791) έχουν ανάλογη εφαρμογή και για τα αλ¬ 
λοδαπά πρόσωπα των χωρών μελών της Ευρωπαϊκής 
Ένωσης και της Ευρωπαϊκής Ζώνης Ελεύθερων Συναλλα¬ 
γών, πλην Ελβετίας (Ν. 2155/93) που επιθυμούν να ασκή¬ 
σουν το επάγγελμα του ναυτικού πράκτορα στην Ελληνική 
Επικράτεια. 

2. Επιπλέον των προσόντων και προϋποθέσεων που 
προβλέπονται από το διάταγμα αυτό ο αλλοδαπός πρέπει 
να γνωρίζει επαρκώς και την Ελληνική γλώσσα. Η πιστο¬ 
ποίηση της γνώσης της Ελληνικής γλώσσας αποδεικνύε- 
ται με εξέταση του αιτούντος αλλοδαπού από επιτροπή 

που ορίζεται, κάθε φορά, στο κέντρο ή την περιφέρεια της 
χώρας, από τον Υπουργό Εμπορικής Ναυτιλίας. 

Αρθρο 9 

Πρακτόρευση πλοίων 

1. Είναι υποχρεωτική η πρακτόρευση των ακόλουθων 
κατηγοριών πλοίων: 

α, Των επιβατηγών (Ε/Γ), επιβατηγών-οχηματαγωγών 
(Ε/Γ-Ο/Γ) που εκτελούν κύριες ή δευτερεύουσες ή τοπι¬ 
κές δρομολογιακές γραμμές των εδαφίων β, γ, και δ της 
παραγράφου 3 του άρθρου 2 του Π.Δ. 814/74 (ΦΕΚ 359 
Α774) καθώς και των φορτηγών - οχηματαγωγών (Φ/Γ - 
Ο/Γ). 

β. Των υπό Ελληνική σημαία φορτηγών (Φ/Γ) άνω των 
χιλίων (1000) κόρων ολικής χωρητικότητας (κ.ο.χ.) καθώς 
και των αντιστοίχων υπό σημαία των χωρών μελών της Ευ¬ 
ρωπαϊκής Ένωσης (Ε.Ε.) ή των χωρών της Ευρωπαϊκής 
Ζώνης Ελεύθερων Συναλλαγών, πλήν Ελβετίας (Ν. 2155/ 
93) που είναι νηολογημένα στα νηολόγια των χωρών αυ¬ 
τών. 

γ. Των υπολοίπων, πλην των ανωτέρω, υπό ξένη σημαία 
όλων των κατηγοριών ανεξαρτήτως χωρητικότητας, πλην 
των ερασιτεχνικών θαλαμηγών (Θ/Γ) αναψυχής. 

2. Ο οριζόμενος, σύμφωνα με τις διατάξεις της προη¬ 
γούμενης παραγράφου 1 α, σε κάθε λιμένα προσέγγισης 
ναυτικός πράκτορας επιβατηγών και οχηματαγωγών 
πλοίων, έχει 1 το αποκλειστικό δικαίωμα έκδοσης, υπ’ευ- 
θύνη του, των εισιτηρίων επιβατών και των αποδείξεων 
μεταφοράς οχημάτων. 

3. Η πρακτόρευση οποιουδήποτε πλοίου, για την οποία 
απαιτείται η υποβολή στην οικεία Λιμενική Αρχή της έγ¬ 
γραφης συγκατάθεσης του πλοιοκτήτη - εφοπλιστή ή του 
νόμιμου εκπροσώπου τους, ανατίθεται σε πρόσωπα που 
είναι εφοδιασμένα με άδεια ναυτικού πράκτορα, σύμφωνα 
με τις διατάξεις του παρόντος. 

Αρθρο 10 

Ειδικές υποχρεώσεις ναυτικού πράκτορα επιβατηγών 
και οχηματαγωγών πλοίων. 

Ο υπεύθυνος σε κάθε λιμένα,ναυτικός πράκτορας επι¬ 
βατηγών και οχηματαγωγών πλοίων είναι υποχρεωμένος 
όπως: 

α. Εκδίδει εισιτήρια επιβατών εντός του αριθμού του 
Πρωτοκόλλου Γ ενικής Επιθεώρησης (Π.Γ.Ε.), κατά θέσεις 
ή του πιστοποιητικού Ασφαλείας του πλοίου. 

Προκειμένου για ενδιάμεσους λιμένες προσέγγισης του 
πλοίου εκδίδει εισιτήρια εντός του αριθμού, κατά θέσεις, 
που του διατέθηκε από τον πλοιοκτήτη ή εφοπλιστή και σε 
κάθε περίπτωση πρέπει να λαμβάνει υπόψή τον αριθμό 
των επιβαινόντων στο πλοίο. 

β. Εκδίδει εισιτήρια επιστροφής για συγκεκριμένη ημε¬ 
ρομηνία μόνο εφόσον αποδεδειγμένα έχει εξασφαλισθεί 
η ύπαρξη θέσης από τον υπεύθυνο ναυτικό πράκτορα του 
λιμένα επιστροφής του επιβάτη. 

γ. Εξασφαλίζει κλίνη για τους επιβάτες της πρώτης, 
δεύτερης και τουριστικής θέσης όπου από τις ισχύουσες 
διατάξεις επιβάλλεται. 

δ. Εκδίδει αποδείξεις μεταφοράς οχημάτων εντός του 
αριθμού της μεταφορικής ικανότητας του πλοίου. Προκει¬ 
μένου για ενδιάμεσους λιμένες προσέγγισης του πλοίου, 
εκδίδει αποδείξεις εντός του αριθμού που του διατέθηκε 
από τον πλοιοκτήτη ή εφοπλιστή και σε κάθε περίπτωση 
πρέπει να λαμβάνει έγκαιρα υπόψη τον αριθμό των οχημά¬ 
των που μεταφέρονται με το πλοίο. 

ε. Εκδίδει εισιτήρια επιβατών ή και αποδείξεων μεταφο¬ 
ράς οχημάτων σφραγισμένα με την υπηρεσιακή σφραγίδα 
της Λιμενικής Αρχής όταν κατά την κρίση της, ιδιαίτερα 


στις περιόδους αυξημένης κίνησης, θεωρείται αυτό ανα¬ 
γκαίο. 

στ. Εκδίδει εισιτήρια επιβάτη ή και αποδείξεις μεταφο¬ 
ράς οχήματος σε οποιοδήποτε πρόσωπο, εφόσον διαπι¬ 
στώνει ότι δεν έχει συμπληρωθεί ο επιτρεπόμενος αριθ¬ 
μός. Άρνηση έκδοσής τους δικαιολογείται μόνο όταν απο¬ 
δεδειγμένα πρόκειται για πρόσωπο που είναι επικίνδυνο 
είτε για την ασφάλεια του πλοίου είτε για την ζωή, υγεία, 
ασφάλεια και ησυχία των επιβαινόντων. 

ζ. Συμπληρώνει όλα τα στοιχεία που αναγράφονται στα 
εισιτήρια επιβατών και στις αποδείξεις μεταφοράς οχημά¬ 
των, ο τύπος των οποίων καθορίζεται στο «ΠΑΡΑΡΤΗΜΑ 
Α'» που .παρατίθεται στο τέλος του παρόντος. 

η. Τηρεί τις ισχύουσες κάθε φορά διατάξεις που αφο¬ 
ρούν την ασφάλιση των επιβατών και οχημάτων κατά τη 
μεταφορά τους με τα πλοία καθώς και τις διατάξεις που 
αφορούν την είσπραξη και απόδοση των υπέρ τρίτων επι¬ 
βαρύνσεων (Φ.Π.Α. - Λιμενικά Τέλη κ.λπ.). 

θ. Τηρεί τις ισχύουσες διατάξεις που αφορούν την συ¬ 
μπλήρωση και υποβολή στις Λιμενικές Αρχές των στατιστι¬ 
κών στοιχείων κίνησης επιβατών και οχημάτων. 

ι. Παρέχει κάθε στοιχείο, που θα του ζητηθεί απά το 
Υπουργείο Εμπορικής Ναυτιλίας ή τη Λιμενική Αρχή σχε¬ 
τικό με τα θέματα που ρυθμίζονται από το Διάταγμα αυτό. 

Άρθρο 11 

Έκδοση εισιτηρίων επιβατών ή και αποδείξεων 
μεταφοράς οχημάτων από τρίτους 

1. Επιτρέπεται στον υπεύθυνο σε κάθε λιμένα ναυτικό 
πράκτορα όπως, μετά από έγγραφη συγκατάθεση του 
πλοιοκτήτη ή εφοπλιστή ή του νόμιμου εκπροσώπου τους, 
διαθέτει, με αποκλειστική του ευθύνη, στο κοινό εισιτήρια 
επιβατών ή και αποδείξεων μεταφοράς οχημάτων μέσω 
τρίτων προσώπων που ασκούν νόμιμα πρακτορεία. 

2. Απαγορεύεται η διάθεση, καθ' οιονδήποτε τρόπο, 
προς το κοινό εισιτηρίων μεταφοράς επιβατών ή και απο¬ 
δείξεων μεταφοράς οχημάτων, για οποιοδήποτε πλοίο 
ανεξάρτητα από την κατηγορία ή το είδος των εκτελούμε- 
νων απ’ αυτό πλόων, από πρόσωπα, φυσικά ή νομικά, που 
δεν ασκούν νόμιμα πρακτορεία. 

3. Παραστατικά, όπως εντολές ή αποδείξεις πληρωμής 
προς έκδοση εισιτηρίου (νΟϋΟΗΕΗ) ή παρεμφερή, δεν 
παρέχουν στον κάτοχό τους την δυνατότητα επιβίβασης 
στο πλοίο. 

4. θεωρείται ότι ασκούν νόμιμα πρακτορεία οι ακόλου¬ 
θες κατηγορίες προσώπων, φυσικών ή νομικών: 

α. Οι ναυτικοί πράκτορες άλλων πλοίων. 

β. Οι τουριστικοί πράκτορες που είναι εφοδιασμένοι, 
από τον Ε.Ο.Τ., με άδεια Γενικού ή Εσωτερικού Τουρι¬ 
σμού και 

γ. Οι ναυλομεσίτες που είναι εφοδιασμένοι με την αντί¬ 
στοιχη άδεια. 

5. Τα πλήρη στοιχεία των προσώπων της προηγούμενης 
παραγράφου με τις έγγραφες συγκαταθέσεις του υπεύ¬ 
θυνου κατά λιμένα ναυτικού πράκτορα και του πλοιοκτήτη 
ή εφοπλιστή ή του νόμιμου εκπροσώπου τους, αντίστοιχα, 
υποβάλλονται στην οικεία Λιμενική Αρχή,πριν από την, 
από τα πρόσωπα αυτό, άσκηση του δικαιώματος έκδοσης 
εισιτηρίων μεταφοράς επιβατών ή και οχημάτων. 

6. Απαγορεύεται η αναγραφή, επί του ε σιτηρίου επι¬ 
βάτη καθώς και επί της απόδειξης μεταφοράς οχήματος, 
όρων και δεν έχουν εγκριθεί από το Υπουργείο Εμπορικής 
Ναυτιλίας. 

Άρθρο 12 

Τύπος εισιτηρίων επιβατών και αποδείξεων 
μεταφοράς οχημάτων 

1. Τα εισιτήρια επιβατών και οι αποδείξεις μεταφοράς 
οχημάτων εκδίδονται σε τέσσερα (4) αντίτυπα. 

2. Από τα αντίτυπα αυτό το πρώτο θα χρησιμοποιείται 
για τον έλεγχο από την Λιμενική Αρχή κατά την επιβίβαση, 
το δεύτερο για τον έλεγχο από την Υπηρεσία του πλοίου, 
το τρίτο θα κρατείται από τον επιβάτη και το τέταρτο θα 
παραμένει ως στέλεχος. 

3. Στο ΠΑΡΑΡΤΗΜΑ Α', που παρατίθεται στο τέλος του 
παρόντος και αποτελεί αναπόσπαστο μέρος του, καθορί¬ 
ζεται, κατά ενιαίο τρόπο, ο τύπος του εισιτηρίου επιβάτη 
και της απόδειξης μεταφοράς οχήματος των επιβατηγών 
(Ε/Γ), επιβατηγών - οχηματαγωγών (Ε/Γ - Ο/Γ) που εκτε- 
λοϋν κύριες ή δευτερεύουσες ή τοπικές δρομολογιακές 
γραμμές καθώς και των δρομολογημένων φορτηγών - 
οχηματαγωγών (Φ/Γ - Ο/Γ) πλοίων. 

4. Από τον Υπουργό Εμπορικής Ναυτιλίας μετά από αί¬ 
τηση του πλοιοκτήτη ή εφοπλιστή ή του νόμιμου εκπρο¬ 
σώπου τους μπορεί να καθορίζεται και διαφορετικός, από 
τον ανωτέρω, τύπος εισιτηρίου επιβάτη ή και απόδειξης 
μεταφοράς οχήματος, εφόσον αυτό επιβάλλεται για ορι¬ 
σμένες κατηγορίες πλοίων ανάλογα με το είδος των από 
αυτά εκτελούμενων πλόων ή όταν αυτό επιβάλλεται από 
τις τεχνολογικές εξελίξεις. 

Αρθρο 13 

Μεταβατική διάταξη 

1. Ναυτικοί πράκτορες, φυσικά ή νομικά πρόσωπα, που 
έχουν εφοδιασθεί με άδεια άσκησης επαγγέλματος σε 
εφαρμογή των διότάξεων που προίσχυοαν και λειτουρ¬ 
γούν μέχρι την ημερομηνία δημοσίευσης του παρόντος,δι¬ 
καιούνται να αποκτήσουν την άδεια του άρθρου 1 και να 
εγγραφούν στο οικείο μητρώο ναυτικών πρακτόρων υπο¬ 
βάλλοντας σχετική αίτηση στην αρμόδια Λιμενική Αρχή 
μέσα σε ανατρεπτική προθεσμία ενός (1) έτους από την 
δημοσίευση του παρόντος. Η παράγραφος 1 του άρθρου 2 
έχει εφαρμογή και στις περιπτώσεις αυτές, εκτός από τις 
προϋποθέσεις των υποπαραγράφων γ', ε' και στ'. Για την 
διαπίστωση συνδρομής των προϋποθέσεων επισυνάπτο¬ 
νται τα σχετικά δικαιολογητικά των υποπαραγράφων α’, β', 
γ', ε' και ζ' της παραγράφου 4 του άρθρου 2. 

Με την αίτηση υποβάλλεται υποχρεωτικά και βεβαίωση 
της αρμόδιας Δημόσιας Οικονομικής Υπηρεσίας (ΔΟΥ) ότι 


υποβλήθηκε δήλωση φόρου εισοδήματος και ότι δηλώθη¬ 
καν εισοδήματα και από τη δραστηριότητα αυτή για το τε¬ 
λευταίο διαχειριστικό έτος. Αν πρόκειται για ναυτικό πρά¬ 
κτορα, φυσικό ή νομικό πρόσωπο, που εφοδιάστηκε με 
άδεια μέσα στο τρέχον διαχειριστικό έτος ή για τον οποίο 
δεν υπάρχει ακόμη υποχρέωση υποβολής δήλωσης φόρου 
εισοδήματος για οποιονδήποτε λόγο, αρκεί η προσκόμιση 
αντιγράφου της άδειας άσκησης επιτηδεύματος της αρ¬ 
μόδιας Δημόσιας Οικονομικής Υπηρεσίας (ΔΟΥ). 

2. Οι διατάξεις του παρόντος έχουν ανάλογη εφαρμογή 
και για τις τυχόν χορηγηθείσες άδειες υποκαταστημάτων 
ναυτικών πρακτόρων. 

Αρθρο 14 

Κυρώσεις 

Στους παραβάτες του παρόντος επιβάλλονται οι ποινές 
που προβλέπονται από το άρθρο 180 του Ν.Δ 187/73 
(ΦΕΚ 261 Α73.10.73) και το άρθρο 11 του Ν. 4473/65 
(ΦΕΚ 102 Α765). 

Άρθρο 15 

Καταργούμενες διατάξεις 

Από την έναρξη ισχύος των διατάξεων του παρόντος κα- 
ταργείται το Β.Δ. 448/72 (ΦΕΚ 127 Α724.7.72) καθώς 
και κάθε άλλη διάταξη αναγόμενη σε θέματα που ρυθμίζο¬ 
νται απ’ αυτές ή αντικείμενη σ’ αυτές. 

Αρθρο 16 
Έναρξη ισχύος 

Η ισχύς του παρόντος, εκτός αν άλλως ορίζεται στις επι- 
μέρους διατάξεις του, αρχίζει τρείς (3) μήνες από την ημε¬ 
ρομηνία δημοσίευσής του στην Εφημερίδα της Κυβερνή- 
σεως εκτός από τη διάταξη του άρθρου 12 ποθ αρχίζει να 
ισχύει δεκαοκτώ (18) μήνες από την δημοσίευση. 

Στον Υπουργό Εμπορικής Ναυτιλίας αναθέτουμε την 
δημοσίευση και εκτέλεση του παρόντος Διατάγματος. 


ΠΑΡΑΡΤΗΜΑ Λ* 

